	




Priloga 2: Poročilo Komisije za odpravo posledic naravnih nesreč v kmetijstvu o porabi sredstev za odpravo posledic škode v kmetijstvu v letu 2025 zaradi naravnih nesreč v letu 2024

I. Poraba sredstev po Programu odprave posledic škode v kmetijstvu zaradi pozebe med 17. in 22. aprilom 2024

O višini finančnih sredstev državne pomoči po Programa odprave posledic škode v kmetijstvu zaradi pozebe med 17. in 22. aprilom 2024. (v nadaljnjem besedilu: programi), je za posameznega oškodovanca odločala Agencija Republike Slovenije za kmetijske trge in razvoj podeželja (v nadaljnjem besedilu: agencija).

Agencija je odločala na podlagi podatkov iz ocene neposredne škode na trajnih nasadih zaradi posledic pozebe med 17. in 22. aprilom 2024, ki jo je vlada obravnavala in potrdila na 142. redni seji dne 20. 2. 2025, pod točko 1.5 in s sklepom št. 84400-2/2025/3 (v nadaljnjem besedilu: končna ocena škode), ki jih je prevzela iz elektronske zbirke podatkov AJDA, ki jo upravlja Uprava republike Slovenije za zaščito in reševanje (v nadaljnjem besedilu: aplikacija AJDA).

[bookmark: _Hlk191294451]Agencija je pred izdajo odločb Komisiji za odpravo posledic škode v kmetijstvu (v nadaljnjem besedilu: komisija) v potrditev predložila predlog dodelitve pomoči za posamezne upravičence po programu. Komisija je predlog dodelitve pomoči potrdila na svoji 3. dopisni seji, ki je trajala od srede 22. 10. 2025 od 10.00 ure do četrtka 23. 10. 2025 do 15.00 ure.

Državna pomoč se je upravičencem izplačala na podlagi programa in po pridobitvi 
· obvestila o prejemu povzetka podatkov in izdaji identifikacijske številke sheme pomoči za škodo v primarni kmetijski proizvodnji zaradi pozebe leta 2024 za mikro, mala in srednje velika podjetja, ki je objavljeno na spletni strani:
https://www.gov.si/novice/2025-06-18-obvestilo-evropske-komisije-o-izvajanju-sheme-pomoci/ in
· obvestila o prejemu odločitve Evropske komisije o združljivosti sheme pomoči velikim podjetjem za škodo v primarni kmetijski proizvodnji zaradi pozebe leta 2024.
https://www.gov.si/novice/2025-11-14-obvestilo-evropske-komisije-o-izvajanju-sheme-pomoci/ 

[bookmark: _Hlk147834287]Za dodelitev državne pomoči so bila v letu 2025 zagotovljena sredstva proračunske rezerve v višini do 3.500.000 evrov na proračunski postavki 10266 MKGP - Programi odprave posledic nesreč - pozeba 17.-22. april 2024, projekt 2330-25-0039 Izpad dohodka - pozeba 2024. Podrobnejša razdelitev sredstev po namenu je predstavljena v preglednici 1.

Preglednica 1: Razdelitev sredstev programa po namenu
	Namen
	Višina sredstev v letu 2025 (EUR)

	Državna pomoč za pozebo
	3.498.467,11

	Stroški obdelave vlog
	1.532,89

	SKUPAJ
	3.500.000


Vir: Ministrstvo pristojno za kmetijstvo in agencija

[bookmark: _Hlk194029055]Na podlagi programa je agencija obravnavala 1.167 vlog. V letu 2025 je bilo izdanih 509 pozitivnih odločb in 652 negativnih odločb. Agencija v letu 2025 ni mogla izdati 6 odločb zaradi smrti nosilcev kmetijskih gospodarstev in posledično čakanja na odločitev sodišča - zapuščinski postopek.



Preglednica 2: Število obravnavanih odločb
	Število pozitivnih odločb
	509

	Število negativnih odločb
	652

	Število (ne) izdanih odločb
	6

	Število obravnavanih odločb skupaj
	1.167


Vir: agencija

Razlogi za izdajo negativnih odločb:
· [bookmark: _Hlk194029128]oškodovanec ni imel nobene površine poškodovane nad 80%,
· upravičena izračunana pomoč je znašala manj kot 100 evrov, zato se pomoč ne dodeli,
· upravičencu je priznana višja odškodnina s strani zavarovalnice od ocenjene škode.

V letu 2025 je bilo tako proračunske postavke 10266 – Programi odprave posledic nesreč – pozeba 17.-22. april 2024, NRP 2330-25-0039 »Izpad dohodka – pozeba 2024 izplačanih 2.510.817,38 evra. Stroški obdelave vlog pa so znašali: 374,09 evra. Podrobnejša razdelitev sredstev je razvidna iz spodnjih preglednic.

Preglednica 3: Višina izplačanih sredstev po naravni nesreči ter stroški obdelave vlog
	Vrsta stroška
	Št. oškodovancev
	Konto
	Znesek izplačil (EUR)

	Državna pomoč upravičencem za škodo po pozebi
	509
	4102
	2.510.817,38

	Stroški obdelave vlog (pozitivne in negativne odločbe)
	1.161
	4020
	374,09

	SKUPAJ
	
	
	2.511.191,47


Vir: agencija

Preglednica 4: Višina izplačanih sredstev za mala in srednje velika podjetja in velika podjetja

	Vrsta stroška
	Obseg do pomoči upravičenih kmetijskih površin (ha)
	Število upravičencev
	Znesek izplačil (EUR)

	Mala in srednje velika podjetja 
	1.117,58
	507
	2.506.654,38

	Velika podjetja 
	5,60
	2
	4.163,00

	SKUPAJ
	1123,18
	509
	2.510.817,38


Vir: agencija

V okviru projekta smo zagotovili stabilne razmere 509 najbolj prizadetim kmetijskim gospodarstvom, ki jih je v letu 2024 prizadela pozeba. Sredstva so se namenila za izpad dohodka zaradi popolnega ali delnega uničenja primarne kmetijske proizvodnje. 

Pomoč za škodo po pozebi se je izplačala kot nadomestilo za izpad dohodka na 515,74 ha sadja in 607,44 ha grozdja. 



II. [bookmark: _Hlk205814674]Poraba sredstev po Odloku o finančni pomoči za odpravo posledic škode v kmetijstvu zaradi pozebe leta 2024

Pozeba je leta 2024 v 107 občinah prizadela 1.207 oškodovancev, na skupno 4.472,6 ha kmetijskih površin. Od tega je 100 % škodo utrpelo 121 oškodovancev na 112,28 ha v višini 1.387.504,21 evra

O višini finančne pomoči po Odloku o finančni pomoči za odpravo posledic škode v kmetijstvu zaradi pozebe leta 2024 (Uradni list RS, št. 53/25), (v nadaljnjem besedilu: odlok), je za posameznega oškodovanca odločala agencija.

Agencija je odločala na podlagi podatkov iz ocene neposredne škode na trajnih nasadih zaradi posledic pozebe med 17. in 22. aprilom 2024, ki jo je Vlada Republike Slovenije potrdila s sklepom št. 84400-2/2025/3 z dne 20. februarja 2025 (v nadaljnjem besedilu: ocena škode), ki jih je prevzela iz aplikacije AJDA, ki jo upravlja Uprava RS za zaščito in reševanje.

Pomoč se je dodelila in izplačala kot de minimis pomoč v skladu z Uredbo Komisije (EU) št. 1408/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči de minimis v kmetijskem sektorju (UL L št. 352 z dne 24. 12. 2013, str. 9), zadnjič spremenjeno z Uredbo Komisije (EU) 2024/3118 z dne 10. decembra 2024 o spremembi Uredbe (EU) št. 1408/2013 o uporabi členov 107 in 108 Pogodbe o delovanju Evropske unije pri pomoči de minimis v kmetijskem sektorju (UL L št. 2024/3118 z dne 13. 12. 2024).

[bookmark: _Hlk197588689][bookmark: _Hlk191624557]Za dodelitev finančne pomoči za odpravo posledic pozebe leta 2024 so bila v letu 2025 zagotovljena sredstva proračunske rezerve v višini 420.000 evra iz proračunske postavke 10266 – Programi odprave posledic nesreč – pozeba 17.-22. april 2024, NRP 2330-25-0038 Popolna škoda zaradi pozebe leta 2024

[bookmark: _Hlk191373869]Na podlagi odloka je agencija v letu 2025 izdala skupno 121 odločb, od tega je bilo 119 pozitivnih in 2 negativnih. 

Preglednica 1: Število obravnavanih odločb
	Število pozitivnih odločb
	119

	Število negativnih odločb
	2

	Število (ne) izdanih odločb
	0

	Število obravnavanih odločb skupaj
	121


Vir: agencija

Razlogi za izdajo negativnih odločb: upravičenec je imel na dan 17. 07. 2025 neporavnane zapadle davčne obveznosti v višini, ki presega 50 eurov.

[bookmark: _Hlk161649766]V letu 2025 je bilo s proračunske postavke 10266 – Programi odprave posledic nesreč – pozeba 17.-22. april 2024, projekt 2330-25-0038 Popolna škoda zaradi pozebe leta 2024 izplačanih 399.609,08 evrov na transakcijske račune upravičencev. 

Pomoč se je izplačala za obnovo 110,32 ha kmetijskih površin in sicer: 74,73 ha vinogradov in 35,59 ha sadovnjakov. (grozdje belo za pred., grozdje rdeče za pred., borovnice gojene, orehi, jabolka I. kakovosti, marelice, kaki, kostanj, hruške I. kakovosti, češnje, slive in češplje, ribez - rdeči, jabolka II. kakovosti, lešnik v lupini, breskve – namizne).



III. [bookmark: _Hlk205814918]Poraba sredstev po Odloku o finančni pomoči za nadomestilo izpada dohodka v kmetijski proizvodnji zaradi pozebe leta 2024

O višini finančne pomoči po Odloku o finančni pomoči za odpravo posledic škode v kmetijstvu zaradi pozebe leta 2024 (Uradni list RS, št. 53/25), (v nadaljnjem besedilu: odlok EU pozeba), je za posameznega oškodovanca odločala agencija.

Agencija je odločala na podlagi podatkov iz ocene neposredne škode na trajnih nasadih zaradi posledic pozebe med 17. in 22. aprilom 2024, ki jo je Vlada Republike Slovenije potrdila s sklepom št. 84400-2/2025/3 z dne 20. februarja 2025 (v nadaljnjem besedilu: ocena škode), ki jih je prevzela iz aplikacije AJDA, ki jo upravlja Uprava RS za zaščito in reševanje.

Za dodelitev finančne pomoči za nadomestilo izoada dohodka v kmetijski proizvodnji zaradi pozebe leta 2024 so bila v letu 2025 zagotovljena sredstva v višini 2,9 milijona eurov iz Evropskega kmetijskega jamstvenega sklada, v skladu z Izvedbeno uredbo Komisije (EU) 2025/1137 z dne 10. junija 2025 o nujni finančni podpori v kmetijskih sektorjih na Češkem in v Sloveniji, ki so jih prizadele slabe vremenske razmere in naravne nesreče, v skladu z Uredbo (EU) št. 1308/2013 Evropskega parlamenta in Sveta (UL L št. 2025/1137 z dne 11. 6. 2025; v nadaljnjem besedilu: Izvedbena uredba 2025/1137/EU). Sredstva je moralo najprej Ministrstvo pristojno za kmetijstvo, zagotoviti iz svojega proračuna, nato pa so bila ta sredstva refundirana s strani Evropskega kmetijskega jamstvenega sklada. 

Za dodelitev finančne pomoči za odpravo posledic pozebe leta 2024 so se zagotovila sredstva iz proračunske postavke MKGP 221646 Ukrepi proti motnjam na trgu – EU, projekt: 2330-23-0029 – Ukrepi proti motnjam na trgu 2023-2027 v višini 2.900.000 evra.

Na podlagi odloka je agencija v letu 2025 izdala skupno 1.164 odločb, od tega je bilo 960 pozitivnih in 204 negativnih. 
Preglednica 1: Število obravnavanih odločb
	Število pozitivnih odločb
	960

	Število negativnih odločb
	204

	Število (ne) izdanih odločb
	3

	Število obravnavanih odločb skupaj
	1.167


Vir: agencija

Agencija v letu 2025 ni mogla izdati 3 odločb zaradi smrti nosilcev kmetijskih gospodarstev in posledično čakanja na odločitev sodišča - zapuščinski postopek.

V letu 2025 je bilo s proračunske postavke 221646 Ukrepi proti motnjam na trgu – EU, NRP: 2330-23-0029 – Ukrepi proti motnjam na trgu 2023-2027, Konto: 4102 Subvencije privatnim podjetjem in zasebnikom, izplačanih 2.894.618,46 evrov na transakcijske račune upravičencev. 

Pomoč se je izplačala za obnovo 4.460,30 ha kmetijskih površin (2.819,57 ha vinogradov in 1.640,73 ha sadovnjakov. (grozdje belo za pred., jabolka I. kakovosti, grozdje rdeče za pred., orehi, hruške I. kakovosti, borovnice gojene, češnje, breskve (namizne), jabolka za predelavo, marelice, kaki, kostanj, slive in češplje,…).

